stanford-oval/wikipedia huggingface dataset:
SES-9
Laukaisu

SES-9 oli tarkoitus laukaista alun perin syksyllä 2015, mutta laukaisu viivästyi kesäkuussa 2015 CRS-7-rahtilennon yhteydessä sattuneen onnettomuuden takia. SES-9:n laukaisuaika tarkentui ensin 24. helmikuuta 2016. Lentoa päätettiin lykätä päivällä huonon sään vuoksi puoli tuntia ennen laukaisuikkunan aukeamista. Seuraavan päivän laukaisuyritys jouduttiin keskeyttämään hieman alle kaksi minuuttia ennen lentoonlähtöä polttoaineen tankkaamiseen liittyvien ongelmien vuoksi. Laukaisu siirtyi kolmella päivällä eteenpäin 28. helmikuuta 2016, jolloin SpaceX teki kaksi laukaisuyritystä. Ensimmäisen yrityksen keskeytti suoja-alueelle purjehtinut laiva. Toinen yritys tapahtui seuraavan päivän puolella kello 00.21 UTC-aikaa, mutta laukaisu keskeytettiin juuri ennen lentoonlähtöä moottoritehon jäätyä vaadittua alhaisemmaksi. Todennäköisenä syynä moottorien odotettua heikompaan suorituskykyyn oli raketin hapettimena käytetty nestehappi, joka oli päässyt laivan aiheuttamien viivästysten takia lämpenemään. Neljäs laukaisuyritys, jonka oli tarkoitus tapahtua 1. maaliskuuta 2016, jouduttiin myös hylkäämään liian voimakkaiden ylemmän korkeuden tuulien takia.
Viidennellä yrityksellä Falcon 9 Full Thrust -raketti laukaisi SES-9:n onnistuneesti Cape Canaveral Air Force Stationin laukaisukompleksi 40:ltä 4. maaliskuuta kello 23.35 UTC-aikaa. Raketin ensimmäisen vaiheen yhdeksän Merlin 1D -moottoria paloivat kaksi minuuttia ja 36 sekuntia, jonka jälkeen ensimmäinen ja toinen vaihe irtautuivat toisistaan neljä sekuntia moottorien sammumisen jälkeen. Toinen vaihe jatkoi satelliitin viemistä pysäköintiradalle kuuden minuutin ja 14 sekunnin poltolla, jonka jälkeen sen Merlin 1D Vacuum -moottori sammutettiin ennen toista käynnistystä. Ensimmäisen vaihe aloitti irtautumisen jälkeen laskeutumisyrityksen 600 kilometriä Floridan niemimaasta itään merellä sijaitsevalle ASDS-lautalle. Rakettivaihe teki kaksi paluupolttoa, mutta tuhoutui silti kovassa laskeutumisessa. SES-9-lennon yhteydessä tehty laskeutumisyritys oli tosin muita vastaavia yrityksiä haastavampi korkeiden ratavaatimusten takia. Toinen vaihe käynnistettiin uudelleen viimeiselle poltolle noin 27 minuuttia lentoonlähdön jälkeen. Poltto kesti 48 sekuntia, ja se vei satelliitin halutulle siirtoradalle. SES-9 irtautui rakettivaiheesta puoli minuuttia toisen polton päättymisen jälkeen. Toinen vaihe jäi satelliitin irtautumisen jälkeen hyvin elliptiselle LEO-radalle.
SES-9 käytti omaa kemiallista- ja sähköpropulsiojärjestelmäänsä lopulliselle geostationaariselle radalle siirtymiseen. Satelliitti oli saavuttanut halutun radan ja aloitti kaupallisen toimintansa kesäkuun 2016 alulla.
Aiheesta muualla

Kuvia tai muita tiedostoja aiheesta SES-9-satelliitin laukaisu Wikimedia Commonsissa
SES-9 SES:n verkkosivuilla
Falcon 9 -raketin nokkakartio, jonka suojaa satelliittia laukaisun ajan.
Falcon 9 -raketti nousee laukaisualustalta 4. maaliskuuta 2016.
Adhemar Esquivel Kohenque

Adhemar Esquivel Kohenque (22. huhtikuuta 1929 – 17. heinäkuuta 2013) oli bolivialainen roomalaiskatolinen piispa. Hänet vihittiin papiksi 30. lokakuuta 1960 ja nimitettiin La Pazin arkkihiippakunnan vihkipiispaksi sekä Caeren titulaaripiispaksi 11. marraskuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.
Esquivel Kohenque sai 10. marraskuuta 1992 nimityksen Tarijan koadjuuttoripiispaksi, ja 20. lokakuuta 1995 hänestä tuli sen piispa. Hän jäi eläkkeelle 2. kesäkuuta 2004.
Aktaios

Aias surmaa Aktaioksen ja Heloroksen, reliefi Pergamonin alttarista.
Aktaios (m.kreik. Ἀκταῖος) oli kreikkalaisessa mytologiassa myyttinen Ateenan ensimmäinen kuningas. Aktaioksella oli tytär, Aglauros, joka meni naimisiin Kekropsin kanssa. Kun Aktaios kuoli ilman miespuolista jälkeläistä, peri hänen vävynsä Ateenan valtaistuimen hänen jälkeensä.
Ferekydeen mukaan Aktaios oli myös Telamonin isä, jonka tämä sai Glauken kanssa.
Seututie 912

Seututie 912 on Kuhmosta Suomussalmelle kulkeva seututie. Tien pituus on noin 130 kilometriä. Tie on kokonaisuudessaan päällystetty.
Tie Raatteen portin luona Suomussalmelle päin
Raatteenportin ja Palovaaran välinen osuus on osa niin sanottua Raatteen tietä, joka on tullut tunnetuksi 1.–7. tammikuuta 1940 käydystä Raatteen tien taistelusta. Seututie kokonaisuudessaan on myös osa Runon ja Rajan tiestä.
Tien varrella sijaitsee myös Kuhmon Kalevalakylä.
Tien muuttamista kantatieksi on esitetty.
Reitti ja tieyhteydet

Kuhmo
Keskusta (kt 76, st 900)
Varajoki
Sumsa
Maaselkä
Lentiira
Heinilä (kt 89)
Kuumu
Suomussalmi
Saarivaara
Ala-Vuokki
Raatteenportti (yt 9125 Raatteentie)
Haukila
Palovaara (st 843)
Kaljuskylä (vt 5 E63)
Välimatkataulukko

| (km) | Kuhmo |  |  |  |  |  |  |
| --- | --- | --- | --- | --- | --- | --- | --- |
| Lentiira | 42 | Lentiira |  |  |  |  |  |
| Heinilä | 54 | 12 | Heinilä |  |  |  |  |
| Saarivaara | 77 | 35 | 23 | Saarivaara |  |  |  |
| Palovaara | 118 | 76 | 64 | 41 | Palovaara |  |  |
| Kaljuskylä | 128 | 86 | 74 | 51 | 10 | Kaljuskylä |  |
| Suomussalmi | 131 | 89 | 77 | 54 | 13 | 3 | Suomussalmi |
Aiheesta muualla

Kuvia tai muita tiedostoja aiheesta Seututie 912 Wikimedia Commonsissa
Al-Uzza Undae

Al-Uzza Undae (myös Fortuna-Meshkenetin dyyni) on dyyni Venuksessa. Dyynimuodostelma on halkaisijaltaan 150 kilometriä ja se sijaitsee Ishtar Terran ja Meshkenet Tesseran välisessä laaksossa. Se on nimetty arabialaisen aavikon jumalattaren Uzzan mukaan.
Alueen yksittäiset dyynit ovat 0,5–10 km pitkiä ja 200–300 metriä leveitä sekä noin puolen kilometrin etäisyydellä toisistaan. Dyynit ovat tyypiltään tuulta vastaan suuntautuvia poikittaisia dyynejä.
Afrikanharlekiinit

| Afrikanharlekiinit |
| --- | --- |
 Afrikanharlekiini (Smithornis capensis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Leveänokkaharlekiinit Calyptomenidae
Suku::  Afrikanharlekiinit Smithornis  Bonaparte, 1850
Katso myös
   Afrikanharlekiinit Wikispeciesissä   Afrikanharlekiinit Commonsissa 
Infobox OKNimi-testi OK: 
Afrikanharlekiinit (Smithornis) on leveänokkaharlekiinien heimoon kuuluva lintusuku.  BirdLife Suomen maailman lintujen luettelon mukaan sukuun kuuluu 3 lajia.
Afrikanharlekiineihin (Smithornis) kuuluvia lajeja

Afrikanharlekiini (Smithornis capensis)
Harmaapääharlekiini (Smithornis sharpei)
Viidakkoharlekiini (Smithornis rufolateralis)
Aiheesta muualla

ITIS: Smithornis (englanniksi)
.ae

.ae on Arabiemiraattien Internet-maakoodi verkkotunnuksia varten. Tunnus otettiin käyttöön vuonna 1992 ja sitä hallitsee .ae Domain Administration (aeDA).
Toisen ja kolmannen tason rekisteröinnit

.ae - yritykset, yhdistykset tai yksityishenkilöt
.co.ae - yritykset
.net.ae - verkkopalveluntarjoajat
.gov.ae - hallitus ja ministeriöt
.ac.ae - kolleget, yliopistot tai akademinen instituutti
.sch.ae - julkiset ja yksityiset koulut
.org.ae - ei-kaupalliset yhdistykset
.mil.ae - armeija
.pro.ae - ammattilaiset
.name.ae - yksityishenkilöt
.ae:n uudelleen valtuuttaminen

.ae oli alun perin valtuutettu UUNETille. Myönnettyään, että tunnusta pitäisi hallinnoida maan sisällä, tunnus siirrettiin Etisalatille. Siitä alkaen Etisalat on ollut vastuussa tunnuksen toiminnasta.
GITEX 2006:n aikana TRA ilmoitti, että .ae siirretään Etisalat/UAEniciltä TRA:lle.
Valtuutetut rekisterinpitäjät

25. kesäkuuta 2009 valtuuttettuja rekisterinpitäjiä oli 15:
UAENic/Etisalat
Du
Ascio
Instra
Mark Monitor
IP Mirror
Innter.Net
Engage.ae/AEserver
101Domain
InterNetworX
CPS-Datansysteme
Safenames
123Domain
Consultix
Internetx
Rekisterinpitäjien välinen yhteys

Rekisterinpitäjät voivat siirtää tunnuksiaan toiselle sillä ehdolla, että he antavat tunnuksen salasanan. Salasanan voi saada takaisin .aeDA:n nettisivujen kautta password-recovery.aeda.net.ae. Tämän salasanan saamisen jälkeen rekisterinpitäjät voivat toimittaa sen hankitulle rekisterinpitäjälle, joka voi siirtää sen ilman, että on tekemisissä tappiollisen rekisterinpitäjän kanssa.
Tunnuksen hinnoittelu

.ae-tunnuksen hinta on 30 USD - 200 USD, riippuen tarjoajasta ja tuen tasosta, ja tunnukseen sisältyvistä palveluista.
.ae:n hinnat ovat pudonneet huomattavasti sitten sen käyttöönoton. Ennen elokuuta 2008 Etisalatin tarjoamien tunnusten hinta oli 41 USD vuodessa, kun taas ac.ae, org.ae, gov.ae ja sch.ae tarjosivat sen noin 20 USD hintaan. Kansainväliset tarjoajat veloittivat noin 100-200 USD kattaakseen rekisteröintiprosessin.
Elokuun 2008 jälkeen .ae-tunnuksen rekisteröinnin hinta kansainvälisillä tarjoajilla laski niinkin alas kuin 30 USD. Etisalatin hinta on korjaantunut 41 USD.
Tunnuslaskuri

Gitex2008:n aikana aeDA:n tunnuslaskuri näytti yli 90 000 rekisteröityä tunnusta, tehden siitä laajimman Arabian alueen maatunnus-rekisterin.
IDN- ja arabialaiset tunnukset

Televiestintäalan ja .ae-tunnuksen hallinnoitsija (aeDA) osoittivat suurta kiinnostusta tehdäkseen UAE:sta ensimmäisen maan, joka tarjoaa tunnuksia arabialaisilla kirjaimilla. Tämä saadaan valmiiksi, kun ICANN saa kaikki valmistelut päätökseen ja ei-latinalaiset kirjaimet tulevat ensi kertaa käyttöön TLD-tasolla.
Aiheesta muualla

.ae Domain Administration (.aeDA) (Arkistoitu – Internet Archive)
UAEnic
IANA.ae (Arkistoitu – Internet Archive)
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Alex North

| Alex North> Henkilötiedot |
| --- | --- |
Syntynyt: 4. joulukuuta 1910 Chester, Pennsylvania, Yhdysvallat
Kuollut: 8. syyskuuta 1991 (80 vuotta) Los Angeles, Kalifornia
Ammatti:  säveltäjä
Muusikko
Levy-yhtiöt:  RCA Victor 
  [ Muokkaa Wikidatassa ] [ ohje ]  
Alex North (4. joulukuuta 1910 Chester, Pennsylvania – 8. syyskuuta 1991 Los Angeles, Kalifornia) oli yhdysvaltalainen säveltäjä. Hän opiskeli Juilliardissa, jossa hänen opettajinaan toimivat muun muassa Ernst Toch ja Aaron Copland. North sävelsi 1940-luvulla musiikin useisiin Broadway-tuotantoihin, muun muassa Kauppamatkustajan kuolemaan. Elokuvasäveltäjänä North aloitti dokumenttielokuvien parissa. Ensimmäinen pitkä elokuva, johon hän sävelsi musiikin oli 13:s kirje (1951). Northin myöhempiä elokuvia ovat muun muassa Spartacus (1960), Kuka pelkää Virginia Woolfia? (1966) ja Prizzin kunnia (1985). Hän sävelsi musiikin myös Stanley Kubrickin elokuvaan 2001: Avaruusseikkailu, mutta Kubrick päätti olla käyttämättä sitä. Northin tunnetuimpiin kappaleisiin kuuluu "Unchained Melody", jonka hän alun perin sävelsi vuoden 1955 elokuvaan Ilman kahleita. North oli 15 kertaa Oscar-ehdokkaana, mutta ei saanut palkintoa kertaakaan, kunnes vuonna 1986 hän sai Oscar-kunniapalkinnon elämäntyöstään.
Aiheesta muualla

Alex North Internet Movie Databasessa. (englanniksi)
Alex North Elonetissä.
30. elokuuta

30. elokuuta on gregoriaanisen kalenterin mukaan vuoden 242. päivä (243. päivä karkausvuonna). Vuodesta on jäljellä 123 päivää.
Nimipäivät

suomalainen kalenteri: Eemeli, Eemil, Eemi
suomenruotsalainen kalenteri: Emil
ortodoksinen kalenteri: Ale, Aleksander, Paavo, Pauli
pohjoissaamenkielinen kalenteri: Emel
vanhemmissa kalentereissa: Adaucius, Adauktus, Albert, Benjamin, Gottskalk, Immo, Rebecka
Tapahtumia

1721 – Uudenkaupungin rauha solmittiin Ruotsin ja Venäjän välillä suuren Pohjan sodan päätteeksi.
1813 – Ranskalaiset joukot hävisivät itävaltalais-preussilais-venäläiselle liittoutumalle Kulmin taistelussa.
1863 – Yhdysvaltojen sisällissota: Pohjoisvaltioiden joukot hävisivät Bull Runin toisen taistelun.
1873 – Julius von Payerin ja Karl Weyprechtin johtama itävaltaunkarilanen retkikunta löysi Frans Joosefin maan.
1914 – Ensimmäinen maailmansota: Tannenbergin taistelu Venäjän ja Saksan välillä.
1918 – Salamurhaajat haavoittivat vakavasti bolševikkijohtaja Vladimir Leniniä ja surmasivat Pietarin Tšekan johtajan Moisei Uritskin, mikä johti punaisen terrorin kauteen.
1919 – Kenraali Gustaf Mannerheim erosi virallisesti joulukuusta 1918 lähtien hoitamistaan Suomen valtionhoitajan tehtävistä.
1922 – Dumlupinarin taistelu, Kreikan-Turkin sodan ("Turkin itsenäisyyssodan") viimeinen taistelu.
1945 – Toinen maailmansota: Hongkong vapautettiin.
1948 – Romanian salainen poliisi Securitate perustettiin.
1967 – Thurgood Marshallista tuli ensimmäinen musta Yhdysvaltain korkeimman oikeuden jäsen.
1984 – STS-41-D: Avaruussukkula Discoveryn ensilento.
1990 – Tatarstan itsenäistyi Venäjän neuvostotasavallasta.
1991 – Azerbaidžan itsenäistyi Neuvostoliitosta.
1992 – Michael Schumacher voitti ensimmäisen Formula 1 -osakilpailunsa Belgian Grand Prix'ssä.
1992 – David Jewitt ja Jane Luu löysivät ensimmäisen Pluton jälkeen löydetyn transneptunisen kohteen, Albionin.
1996 – MTV3:n uutisankkuri Kaj Lindén jäi eläkkeelle.
1999 – Itä-Timorissa järjestettiin kansanäänestys itsenäistymisestä.
2018 – Amos Rex -taidemuseo avattiin Helsingin Lasipalatsiin.
Aaltosargi

| Aaltosargi> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Percoidei
Heimo::  Hammasahvenet Sparidae
Suku::  Polysteganus
Laji::  undulosus
Kaksiosainen nimi
 Polysteganus undulosus  Regan, 1908 
Katso myös
   Aaltosargi Wikispeciesissä   Aaltosargi Commonsissa 
Infobox OKNimi-testi OKIUCN-testi OK: 
Aaltosargi (Polysteganus undulosus) on hammasahvenien heimoon kuuluva kala. Charles Tate Regan kuvasi lajin ensimmäisenä vuonna 1908.
Ulkonäkö ja koko

Lajilla on keltaisia juovia kyljissä lähellä selkää. Pohjaväritys on kellertävänsävyinen harmaa. Selkäevä on kaksiosainen kuten ahvenella. Kyljessä on huomiota herättävä musta viiru. Aaltosargi on suurikokoinen, tavallisesti noin 80 senttimetrin mittainen kala. Suurimmat yksilöt ovat olleet 1,2 metrin mittaisia. Aaltosargi voi saavuttaa jopa 16 kilogramman painon.
Levinneisyys ja elinympäristö

Lajia esiintyy enimmäkseen Mosambikissa. Aiemmin aaltosargi oli yleisempi myös Etelä-Afrikan KwaZulu-Natalissa, mutta liikakalastuksen johdosta lajin kanta romahti, ja nykyisin niiden pyynti onkin kielletty. Laji on Kansainvälisen luonnonsuojeluliiton mukaan äärimmäisen uhanalainen.
Albert Saloranta

Albert Aleksander Saloranta (sukunimi vuoteen 1906 Forsman; 6. tammikuuta 1892 Uusikaupunki – 10. lokakuuta 1963 Helsinki) oli suomalainen teatteriohjaaja ja näytelmien suomentaja joka käytti myös nimimerkkiä Pertti Lehti.
Saloranta toimi 1930-luvun lopulla ohjaajana Elannon näyttämöllä ja suomensi myös näytelmiä. Hän esiintyi sivuosassa Nyrki Tapiovaaran 1939 ohjaamassa elokuvassa Herra Lahtinen lähtee lipettiin.
Teoksia

Muistojen juhlaan 11-12.VII.1936. Tekijä, Uusikaupunki 1936
Suomennoksia

Oscar Wilde : Salome : 1-näyt. murhenäytelmä. Suomen Teatteriliitto, Helsinki ei ilm. vuotta
Patrick Hamilton : Kaasuvalo : 3-näytöksinen trilleri. 1939 (alkuteos Gaslight, myös nimellä Ilmiantaja)
Advokaatti

| --- | --- |
:  Määritelmä:  1. asianajaja (oikeudenkäynnissä) 2. jonkin asian tai aatteen edistäjä tai puolestapuhuja 
: Wikipediassa ei tällä hetkellä ole varsinaista artikkelia aiheesta Advokaatti. Katso advokaatti Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Adyar

Adyar Adyarjoen varrella.
Adyar (tamiliksi அடையாறு, Aṭaiyāṟu) on Intian rannikkokaupungin Chennain kaupunginosa. Kaupunginosassa sijaitsee muun muassa Teosofisen seuran kansainvälinen päämaja.
Chennaissa on suuret tuloerot. Kaupunginosan eteläosa on vaurasta samalla kun pohjoisosa on köyhä ja ylikansoitettu.
Aktaion

Aktaion yllättää Dianan kylpemässä, Tizian.
Aktaion (m.kreik. Ἀκταίων, Aktaiōn, lat. Actaeon) oli kreikkalaisessa mytologiassa Aristaioksen ja Autonoen poika. Hän oli kuuluisa Theban sankari, jota kentauri Kheiron oli kouluttanut ja johon Artemiin raivo myöhemmin kohdistui. Hän oli kreikkalaisille varoittavana esimerkkinä siitä, ettei ihmisten pidä sekaantua jumalten asioihin.
Artemis oli kylpemässä metsässä nymfeineen Boiotian Orkhomenoksessa, kun metsästämässä ollut Aktaion osui paikalle ja näki jumalattaren alastomana. Aktaion pysähtyi ja jäi katsomaan Artemiin lumoavaa kauneutta. Kun Artemis huomasi Aktaionin, hän langetti tälle rangaistuksen: jos Aktaion puhuisi, hän muuttuisi uroshirveksi - onnettomasta epäkunnioituksesta tämän neitsytmyyttiä kohtaan. Kun Aktaion kuuli oman metsästysseurueensa kutsun, hän huusi heille ja muuttui heti hirveksi. Tällöin koirat hyökkäsivät hänen kimppuunsa ja repivät hänet kappaleiksi. Koirat olivat niin järkyttyneitä isäntänsä kuolemasta, että Kheiron teki Aktaionista niin elävän näköisen patsaan, että hänen koiransakin luulivat sitä oikeaksi.
Aktaionin kuolema, Tizian, 1562.
Apollodoros kertoo toisessa versiossa, että Aktaionin rikkomus oli se, että hän kilpaili tädistään Semelestä Zeuksen kanssa, kun taas Euripides väittää tragediassaan Bakkhantit Aktaionin kerskailleen olevansa parempi metsästäjä kuin Artemis.
Diodoros Sisilialaisen mukaan Aktaion olisi halunnut naida Artemiin. Joissakin lähteissä koirien väitetään olleen Artemiin omia.
Kertomuksen latinalaisen version mukaan Aktaion muuttui hirveksi nähtyään Dianan - joka siis on Artemiin roomalainen vastine - kylpemässä Kithairon-vuorella, ja häntä ajoi takaa ja lopulta surmasi viisikymmentä koiraa. Tämä versio esiintyy myös Kallimakhoksen Viidennessä hymnissä rinnakkaismyyttinä Teiresiaan sokeutumiselle tämän nähtyä Athenen kylpemässä.
Aktaionin patsaita pystytettiin usein vuorille suojaamaan polttavalta kuumuudelta. On myös arvioitu, että myytti voisi kuvastaa kasvillisuuden kuolemista viidenkymmenen mätäkuun päivän ajan. Mätäkuun latinankielinen nimi, caniculares dies, tarkoittaa "koiran päiviä" samaan aikaan nousevan Ison koiran tähtikuvion (lat. Canis Major) mukaan.
Kirjailija Plutarkhos kertoo, että 1. vuosisadalla jaa. oli tapana jahdata hirvennahkaan sonnustautunutta miestä Lykaionin vuorella ja lopuksi surmata hänet. Myytti heijastaa ihmisten uhraamista metsästyksen ja nymfien jumalille.
Aiheesta muualla

Kuvia tai muita tiedostoja aiheesta Aktaion Wikimedia Commonsissa
1531

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Elokuu – Halleyn komeetta ohitti Maan.
Kuolleita

Ulrich Zwingli, yksi Sveitsin reformoidun kirkon tärkeimmistä vaikuttajista, kuoli uskonsodassa.
Alex Nikiforuk

| Alex Nikiforuk> Henkilötiedot |
| --- | --- |
Syntynyt: 30. syyskuuta 1983 (ikä 41) Kelowna, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  right
Pituus:  172 cm
Paino:  77 kg
Seura
Seura:  Epinal
Sarja:  Ligue Magnus
Pelinumero:  55
Pelaajaura
Pääsarjaura:  2007–
Aik. seurat:  Burnaby Bulldogs (BCHL) Salmon Arm Silverbacks (BCHL) U. of Nebraska-Omaha (NCAA) SaiPa (SM-liiga) Wolfsburg Grizzly Adams (DEL) Pontebba (ITA) Valpellice (ITA) EfB Ishockey (DEN) GC Küsnacht Lions (NLB) Red Ice (NLB) EHC Visp (NLB) Fischtown Pinguins (DEL2) Nottingham Panthers (EIHL)
Alex Nikiforuk (s. 30. syyskuuta 1983) on kanadalainen jääkiekkoilija, joka pelaa kaudella 2017–2018 Ranskassa Ligue Magnus -joukkue Epinalissa.  Ennen tätä hän on pelannut Englannissa, Sveitsissä, Tanskassa, Italiassa ja Saksassa. Hän pelasi myös Suomessa SaiPan riveissä kaudella 2007–2008, mutta lähti joukkueesta 29 pelin jälkeen ja siirtyi Saksan DEL-liigaan.
Ura

Nikiforuk aloitti jääkiekkoilun Brittiläisen Kolumbian provinssin junioriliigassa, Burnaby Bulldogs -joukkueessa pelaten joukkueessa kokonaiset kaksi kautta. Tämän jälkeen hän siirtyi Salmon Arm Silverbacksiin, jossa pelasi yhden kauden keräten tehot 49 + 57, kunnes siirtyi Yhdysvaltoihin Nebraska-Omahan yliopistojoukkueeseen, jossa pelasi neljä kautta. Tämän jälkeen hän siirtyi ensimmäiseen ammattilaisjoukkueeseensa SaiPaan. Nikiforuk kuitenkin lähti SaiPasta kesken kauden. Hän pelasi Suomessa vain 29 ottelua, joissa keräsi tehot 5 + 13. SaiPasta Nikiforuk siirtyi DEL-liigaan Wolfsburgiin, jonka joukkueessa hän kaudella 2007–2008 keräsi 27 ottelussa tehot 6 + 10.
Saksasta Nikiforuk siirtyi seuraavaksi kaudeksi Tanskaan Herning Blue Foxin joukkueeseen. Tanskan liigassa Nikiforuk teki 44 ottelussa tehot 22 + 30.
Aktaío

| Aktaío Ακταίο |
| --- | --- |
 Aktaío
 Koordinaatit: 38°18′5″N, 21°47′40″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Patras
Hallinto:  
 – Asutustyyppi:  kylä
 – Kallikrates-koodi:  3701050301
Väkiluku (2011):  1 494
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Aktaío (kreik. Ακταίο, kath.kreik. Ακταίον, Aktaíon) on Kreikan kylä, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Kylän väkiluku on 1 494 (vuonna 2011).
Vanha ankkuri Aktaíon rannassa, taustalla Ríon–Antírrion silta.
Aktaíon kylä sijaitsee lähellä Korintinlahden rantaa noin kymmenen kilometriä pohjoiskoilliseen Patraksen kaupungista ja itään Ríosta. Nykyisin se on käytännössä Patraksen esikaupunki. Kylän vanha nimi oli Vernardéïka (Βερναρδέϊκα) ja vuodesta 1940 lähtien korjattuna Vernardaíika (Βερναρδαίικα). Se sai nykyisen nimensä, joka viittaa kylän sijaintiin rannikolla, vuonna 1984.
Aktaío muodostaa oman kyläyhdyskuntansa (Τοπική Κοινότητα Ακταίου, Topikí Koinótita Aktaíou). Vuodesta 1997 se kuului Ríon kuntaan ja vuodesta 2011 lähtien Patraksen kunnan Ríon kunnallisyksikköön.
Aiheesta muualla

Kuvia tai muita tiedostoja aiheesta Aktaío Wikimedia Commonsissa